|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA**  **Upravni odjel za gospodarstvo, komunalne djelatnosti i poljoprivredu** |

KLASA: 320-02/21-01/5

URBROJ: 2137/1-04/15-21-10

Koprivnica, 30.prosinca 2021.

**ŽUPANIJA: KOPRIVNIČKO-KRIŽEVAČKA**

**PROGRAM**

**RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU NOVIGRAD PODRAVSKI**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18., 115/18. i 98/19.) i članka 8. Odluke o ustrojstvu i djelokrugu upravnih tijela Koprivničko-križevačke županije („Službeni glasnik Koprivničko-križevačke županije" broj 18/19. i 13/20.) Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 30. prosinca 2021. godine, donio je

**Program**

**raspolaganja poljoprivrednim zemljištem**

**u vlasništvu Republike Hrvatske za Općinu Novigrad Podravski**

**SADRŽAJ PROGRAMA** :

1. Ukupna površina poljoprivrednog zemljišta u vlasništvu Općine Novigrad Podravski, iznosi: **975,8683 hektara.**
2. Podaci u dosadašnjem raspolaganju

**T-1 Prikaz dosadašnjeg raspolaganja po svim oblicima – površina u ha**

|  |  |  |  |
| --- | --- | --- | --- |
| REDNI BROJ | OBLIK RASPOLAGANJA  (skraćeni naziv iz ugovora) | UKUPAN BROJ UGOVORA | UKUPNA POVRŠINA PO UGOVORIMA |
| 1. | zakup | **19** | **531,3594** |
| 2. | dugogodišnji zakup | **0** | **0** |
| 3. | koncesija | **0** | **0** |
| 4. | privremeno korištenje | **24** | **376,4605** |
| 5. | Prodaja s obročnom otplatom | **0** | **0** |
|  |  |  | **907,8199** |

1. Sumarni pregled površina poljoprivrednog zemljišta u vlasništvu Republike Hrvatske prema oblicima raspolaganja za Općinu Novigrad Podravski

**T-2 Prikaz ukupnih površina po oblicima raspolaganja** :

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **0** |  |
| površine određene za **prodaju**  - jednokratno, maksimalno  do 25% | **11,8243 ha** |  |
| površine određene za **zakup** | **964,0440 ha** |  |
| površine određene za **zakup za ribnjake** | **0** |  |
| površine određene za **zakup zajedničkih pašnjaka** | **0** |  |
| površine određene za **ostale namjene**  - jednokratno, maksimalno  do 5% | **0** |  |

**MAKSIMALNA POVRŠINA ZA ZAKUP iznosi: 60 ha( navedena površina predstavlja proizvodno - tehnološku cjelinu koja je u funkciji proizvodnje i kao takva se ne može umanjivati )**

Tablica Prikaz raspolaganja po katastarskim česticama i oblicima raspolaganja je u prilogu u Excelu.

**NAPOMENA/OBRAZLOŽENJE** **UZ PROGRAM RASPOLAGANJA**(određene specifičnosti za područje jedinice lokalne samouprave):

|  |
| --- |
| Zakonom o poljoprivrednom zemljištu („Narodne novine“ broj 20/18.,115/18. i 98/19.)(u daljnjem tekstu: Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Dana 15. ožujka 2021. godine, nakon proteka zakonskog roka 11. lipnja 2018. Općina Novigrad Podravski dostavlja Koprivničko-križevačkoj županiji, Upravnom odjelu za gospodarstvo i komunalne djelatnosti Prijedlog Programa sa prilozima na donošenje, sukladno članku 101. stavku 5. Zakona, te se temeljem istog i sukladno Zakonu prišlo izradi Programa KLASA:320-02/21-01/5, URBROJ:2137/1-04/15-21-05 od 20. travnja 2021. koji je dostavljen Ministarstvu poljoprivrede, Upravi za poljoprivredno zemljište na suglasnost. Ministarstvo poljoprivrede je zatražilo zahtjev za izmjenom te je temeljem traženog ispravljen Program raspolaganja poljoprivrednim zemljištem za Općinu Novigrad Podravski.    **Dosadašnje raspolaganje poljoprivrednim zemljištem na području Općine Novigrad Podravski**  Poljoprivrednim zemljištem u vlasništvu Republike Hrvatske na području Općine Novigrad Podravski raspolaže se temeljem slijedećih oblika raspolaganja:  - na temelju ugovora o zakupu sklopljenog s Agencijom za poljoprivredno zemljište koristi se 531,3594 hektara zemljišta,  -na temelju ugovora o zakupu na privremeno korištenje sklopljenog s Agencijom za poljoprivredno zemljište koristi se 376,4605 hektara zemljišta.  Od navedenih površina, trenutno se u raspolaganju putem višegodišnjeg zakupa (20-50 godina) nalazi 531,3594 ha ili 54 % utvrđenog državnog poljoprivrednog zemljišta. S 376,4605 ha (38 %) raspolaže se putem privremenog korištenja. Pritom treba napomenuti da je zbog ograničenja proizašlih iz očitovanja nadležnih tijela (županijski Odjel za prostorno uređenje, Hrvatske vode), iz Programa izuzeto 2,4956 ha koji se trenutno nalaze u zakupu te 0,5777 ha koji se nalaze u privremenom korištenju). Oni su uračunati u površine kojima se trenutno raspolaže, međutim ne i u površine obuhvaćene Programom.  **Raspolaganje poljoprivrednim zemljištem prema predloženom Programu**  Prema službeno dostavljenim podacima Državne geodetske uprave, Odjela za katastar nekretnina Koprivnica ukupna površina poljoprivrednog zemljišta u vlasništvu Republike Hrvatske na području Općine Novigrad Podravski, iznosi **975,8683 ha**.  Na području Općine Novigrad Podravski za zakup poljoprivrednog zemljišta na 25 godina s mogućnošću produljenja za isto razdoblje sukladno čl. 31. Zakona, određeno **je 964,0440** ha. (napomena: mnoštvo poljoprivrednih čestica dijelom ili u cijelosti je obuhvaćeno statusom eksploatacijskog polja ugljikovodika, potencijalnom akumulacijom i sl.)  Maksimalna površina za zakup iznosi **60**  ha.  Za prodaju je određeno **11,8243**  hektara površine poljoprivrednog zemljišta za Općinu Novigrad Podravski.  Program za područje Općine Novigrad Podravski ne predviđa površine za ostale namjene.  Na području Općine Novigrad Podravski nisu predviđene parcele za zakup zajedničkih pašnjaka, te ne postoje površine predviđene za zakup ribnjaka.  Prema očitovanju ureda državne uprave u Koprivničko-križevačkog županiji, nema podnesenih a neriješenih predmeta za dodjelu zamjenskog poljoprivrednog zemljišta u Vlasništvu Republike Hrvatske za potrebe povrata i zamjene u slučaju kada nije moguć povrat imovine oduzete za vrijeme jugoslavenske komunističke vladavine, stoga nije potrebno rezervirati površine za dodjelu istog.  Popis katastarskih čestica poljoprivrednog zemljišta u vlasništvu RH sa označenim dosadašnjim i predviđenim oblikom raspolaganja za Općinu Novigrad Podravski nalazi se u tablici u prilogu.    Na kopiji katastarskog plana sa podlogom digitalne ortofoto karte Općine Novigrad Podravski prikazane su sve katastarske čestice poljoprivrednog zemljišta u vlasništvu RH prema predviđenim oblicima raspolaganja.  Na području Općine Novigrad Podravski se nalazi najveća potencijalna akumulacija u Koprivničko-križevačkoj županiji, na području Javorovac-Delovi, površine 1.300 ha (str. 25 Sažetka Plana navodnjavanja Županije, 2008). Ona u cijelosti obuhvaća 11 kč. u k.o. Javorovac (izuzete iz Programa, trenutno u zakupu), dok niz drugih obuhvaća djelomično. One su predviđene za raspolaganje zakupom u dijelu neobuhvaćenom potencijalnom akumulacijom. Nažalost, zbog izostanka preciznih očitovanja nadležne ispostave Hrvatskih voda (dostupan samo opći Plan navodnjavanja Županije), planirane sustave navodnjavanja u ovoj fazi nije moguće preciznije odrediti.)  Sukladno očitovanju Hrvatskog centra za razminiranje Općina Novigrad Podravski se ne nalazi u minski sumnjivom području (MSP-u).  Napomena:  Katastarske čestice pod rednim brojem: 118.,123.,124., 125., 126., 127., 129., 130., 213., 215., 396., 408., 410.,425.,432.,668., 669., 863.,869.,991.,992.,993.,1375.,2105.,2111., 2186., 2245.,2364., 2374.,2377.,na kojima postoji pravo služnosti doživotnog uživanja, potrebno je prije raspisivanja natječaja za zakup urediti njihov pravni status bez tereta.  Katastarske čestice pod rednim brojem :219.,220.,221.,223.,230.,231.,233.,234., 235.,236.,342., 346.,347.,352.,353.,354.,356.,357., 360.,365.,366.,367.,369.,385.,387., 397.,420.,421.,422.,423.,424.,425.,442.,443., 444.,445.,449.,450., 451., 678.,680., 681.,690.,  691., 892.,830.,831.,832.,833.,839.,840., 841.,843.,846.,1498.,1827., 2192., 2306., 2308., 2319., 2320., 2322., 2411.,2412., 2413.,2414.,2416.,2417.,2418., 2419.,2447.,2448., 2450.,2452.,2455.,2456.,2457.,2508.,2554.,2557.,2558.,2559.,2589.,2718.,2732.,2746.,2748.,- na kojima postoji pravo služnosti u svrhu izgradnje otpremnog plinovoda prilikom raspisivanja natječaja i sklapanja ugovora voditi računa o pravnom statusu navedenih čestica.  **Prilozi:**  - Kopija katastarskog plana za područje Općine Novigrad Podravski,  - Zemljišnoknjižnih izvadaka i posjedovnih listova iz e-baze Preglednika katastarskih podataka DGU i ZIS aplikacije zemljišno-knjižnog sustava Ministarstva pravosuđa  - Uvjerenja Upravnog tijela Županije, nadležnog za prostorno uređenje, da se prema važećem prostornom planu uređenja, predmetne čestice nalaze izvan granica građevinskog područja s potrebnom oznakom ukoliko se radi o osobito vrijednom (P1) i vrijednom (P2) poljoprivrednom zemljištu KLASA:350-01/19-04/3, URBROJ:2137/11-02-19-5, te Očitovanje Upravnog odjela za prostorno uređenje, gradnju, zaštitu okoliša i zaštitu prirode KLASA:350-01/21-02/38, URBROJ:2137/1-05/01-21-2, od 22. veljače 2021.godine  - Očitovanja Ureda državne uprave u Koprivničko – križevačkoj županiji, o površini koju je potrebno osigurati kao nadoknadu za oduzetu imovinu (s obzirom na podnijete, a neriješene zahtjeve) sukladno Zakonu o naknadi za imovinu oduzetu za vrijeme jugoslavenske komunističke vladavine (»Narodne novine«, broj 92/96, 39/99, 92/99, 43/00, 131/00, 27/01, 34/01, 118/01, 80/02 i 81/02), te Uvjerenje KLASA:943-01/21-01/12, URBROJ:2137/1-08/06-21-2 od 17. veljače 2021.,  - Uvjerenja Hrvatskih šuma d.o.o. – nadležne Uprave šuma da predmetne čestice nisu obuhvaćene šumskogospodarskom osnovom  - Očitovanja Hrvatskih voda jesu li i koje predmetne čestice javno vodno dobro  - Očitovanja Upravnog tijela županije, nadležnog za prostorno uređenje, jesu li i koje predmetne čestice u obuhvatu postojećeg i/ili planiranog sustava javnog navodnjavanja  - Očitovanje o Statusu katastarskih čestica i povijesnom toku imovinsko pravnih odnosa vezanih na PTC 2- Općine Novigrad Podravski KLASA:320-01/19-01/003, URBROJ:2137/11-02-21-26,  - Na području Općine Novigrad Podravski nema miniranih i minski sumnjivih područja- Očitovanje u prilogu  -Zahtjev za izmjenom Programa Ministarstva poljoprivrede, Uprava za poljoprivredno zemljište od 26.studenog 2021.  - Prijedlog Programa raspolaganja poljoprivrednim zemljištem u vlasništvu RH na području Općine Novigrad Podravski KLASA:320-01/19-01/0003, URBROJ:2137/11-02-21-30. |

Program raspolaganja poljoprivrednim zemljištem u vlasništvu RH za Općinu Novigrad Podravski je izrađena u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Ovaj Program stupa na snagu nakon dobivanja suglasnosti Ministarstva poljoprivrede i biti će objavljena u „Službenom glasniku Koprivničko-križevačke županije“

**UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU**

**KOPRIVNIČKO-KRIŽEVAČKE ŽUPANIJE**

**PROČELNIK**

**Marijan Štimac, dipl. oec.**